Document ID: 32004R1944

KOMISIJAS REGULA (EK) Nr. 1944/2004
(2004. gada 10. novembris),
ar ko pieļauj pārcēlumus starp daudzuma limitiem, kuri noteikti Ķīnas Tautas Republikas izcelsmes tekstilizstrādājumiem un apģērbiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 7. pantu,
tā kā:
(1)
Eiropas Ekonomikas kopienas un Ķīnas Tautas Republikas Nolīguma par tekstilizstrādājumu tirdzniecību, kurš parafēts 1988. gada 9. decembrī un apstiprināts ar Padomes Lēmumu 90/647/EEK (2) un kurš pēdējo reizi grozīts un pagarināts ar 2000. gada 19. maijā parafēto Nolīgumu vēstuļu apmaiņas veidā, kas apstiprināts ar Padomes Lēmumu 2000/787/EK (3), 5. pantā ir noteikts, ka starp kvotu gadiem var veikt pārcēlumus. Šie elastības noteikumi tika paziņoti Pasaules tirdzniecības organizācijas Tekstilpreču uzraudzības iestādei pēc Ķīnas uzņemšanas tajā.
(2)
Ķīnas Tautas Republika 2004. gada 2. augustā iesniedza pieprasījumu par daudzumu pārcelšanu no 2003. kvotas gada uz 2004. kvotas gadu.
(3)
Ķīnas Tautas Republikas pieprasītais pārcēlums atbilst tiem elastīguma noteikumiem, kuri minēti 1988. gada 9. decembrī parafētā Eiropas Kopienas un Ķīnas Tautas Republikas Nolīguma par tekstilizstrādājumu tirdzniecību 5. pantā un izklāstīti Regulas (EEK) Nr. 3030/93 VIII pielikuma 9. slejā.
(4)
Ir lietderīgi apmierināt šo pieprasījumu pieejamo daudzumu apjomā.
(5)
Vēlams, lai šī regula stātos spēkā dienu pēc tās publicēšanas, lai uzņēmēji pēc iespējas drīz varētu izmantot tās dotās priekšrocības.
(6)
Šajā regulā paredzētie pasākumi ir saskaņā ar Tekstilpreču komitejas atzinumu, kas izveidota ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Attiecībā uz 2004. kvotu gadu saskaņā ar šīs regulas pielikumu drīkst veikt pārcēlumus starp daudzuma limitiem, kas Ķīnas Tautas Republikas izcelsmes tekstilizstrādājumiem noteikti ar Eiropas Kopienas un Ķīnas Tautas Republikas Nolīgumu par tekstilizstrādājumu tirdzniecību.
2. pants
Šī regula stājas spēkā dienu pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. novembrī

Labels: 18
3
1